Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: biztosítéka, amely az ügyek vitelének folyamatosságához fûzõdõ érdeken túlmutat.” [7/2004. (III. 24.) AB határozat,
Paragraph Index: 630

biztosítéka, amely az ügyek vitelének folyamatosságához fûzõdõ érdeken túlmutat.” [7/2004. (III. 24.) AB határozat, ABH 2004, 98, 117.] A jelen eljárásban az Alkotmánybíróság figyelembe vette, hogy a GVH ugyan nem az Alkotmányban szabályozott állami szerv, de a GVH sajátos jogállásának alkotmányos garanciális szerepe van. Az Alkotmány 9. § (2) bekezdése kimondja, hogy „[a] Magyar Köztársaság elismeri és támogatja a vállalkozás jogát és a gazdasági verseny szabadságát.” A GVH államszervezetben betöltött szerepe a gazdasági versenyszabadság védelmében nyilvánul meg. A Tpvt. megalkotásakor a versenyszabadság érvényesítésének biztosítékaként – a kormányzati szervek befolyásgyakorlásának kizárása érdekében – szervezték meg a Kormánytól független, autonóm államigazgatási szervként a GVH-t. Az a törvényi szabályozás, amely a GVH-t a versenyszabadság védelmében megilletõ hatáskörök gyakorlóinak – a GVH elnökének, elnökhelyetteseinek, valamint a Versenytanács tagjainak – a megbízatását elszakítja a kormányzati ciklusváltásoktól, és megbízatásuk idõtartamát 6 évben állapítja meg, egyik eleme a GVH autonómiáját védõ garanciarendszernek. Az Alkotmánybíróság hangsúlyozza: a GVH jogállására és rendeltetésére tekintettel a vezetõi megbízatások idõtartamának összehangolása érdekében megállapított új megbízatás-megszûnési jogcím nem elegendõ indok arra, hogy azt a törvényhozó a hivatalban lévõ elnökhelyettesek megbízatására visszaható hatállyal kiterjessze, s ezáltal megbízatási idejüket lerövidítse. Az Alkotmánybíróság megjegyzi: ha a törvényhozó a GVH racionális mûködésének biztosítása szempontjából szükségesnek tartja a vezetõi megbízatások idõbeli összehangolását, azt a jövõre nézve – a már létrejött, határozott idõtartamú jogviszonyok érintetlenül hagyása mellett – átmeneti szabályok megalkotásával tudja alkotmányosan biztosítani. A fentiekben kifejtettek alapján az Alkotmánybíróság megállapította, hogy a Törvény 2. § (1) bekezdésének második mondata a visszamenõleges hatályú jogalkotás tilalmába ütközik, vagyis sérti az Alkotmány 2. § (1) bekezdésében foglalt jogállamiság elvét. Az Alkotmánybíróság a határozat ben történõ közzétételét az alkotmányellenesség megállapítására tekintettel rendelte el. Budapest, 2010. október 26. Dr. Paczolay Péter s. k., az Alkotmánybíróság elnöke Dr. Balogh Elemér s. k., Dr. Bihari Mihály s. k., alkotmánybíró alkotmánybíró Dr. Bragyova András s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kovács Péter s. k., alkotmánybíró alkotmánybíró Dr. Lenkovics Barnabás s. k., Dr. Lévay Miklós s. k., alkotmánybíró elõadó alkotmánybíró Dr. Stumpf István s. k., alkotmánybíró Alkotmánybírósági ügyszám: 1143/A/2010. Dr. Lenkovics Barnabás alkotmánybíró különvéleménye A következõkben kifejtett indokok miatt nem értek egyet a határozat rendelkezõ részének elsõ pontjával. Véleményem szerint a támadott Törvény nem tartalmaz egyedi, visszamenõleges hatályú döntést a GVH elnökhelyettesei megbízatásának megszüntetésérõl, hanem csupán egy olyan normatív jogcímmel egészíti ki a Tpvt.-t, amely általánosságban érinti a mindenkori elnökhelyettesek jogviszonyát (így értelemszerûen a jelenlegi elnökhelyettesek mandátumát is). A Törvény a Tpvt.-ben egyébként is meglévõ, a hatéves idõtartam lerövidítését lehetõvé tévõ (objektív és szubjektív) jogcímek sorát egészíti ki egy újabbal, azzal, hogy az elnöki kinevezési idõtartam lejárta automatikusan megszünteti az elnökhelyettesek megbízatását. Amint arra a többségi határozat is utal, az állami vezetõk határozott tartamú megbízatási jogviszonya idejének lerövidítésére csak a törvényben meghatározott objektív vagy szubjektív okok (lemondás, halál, illetõleg összeférhetetlenség megállapítása, továbbá valamely nevesített felmentési jogcím alkalmazása, valamint a megbízatásra

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes